นายกรัฐมนตรี ชี้แจงในการอภิปรายไม่ไว้วางใจถึงข้อมูลที่ฝ่ายค้านนำมาอภิปรายว่าไม่ถูกต้องตามความจริง ยืนยันไม่เคยล้มล้างระบอบประชาธิปไตย
นายกรัฐมนตรี ชี้แจงในการอภิปรายไม่ไว้วางใจถึงข้อมูลที่ฝ่ายค้านนำมาอภิปรายว่าไม่ถูกต้องตามความจริง ยืนยันไม่เคยล้มล้างระบอบประชาธิปไตยการประชุมสภาผู้แทนราษฎร เป็นพิเศษ วันนี้ 24 กุมภาพันธ์ 2563 ซึ่งเป็นวันแรกของการพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล เริ่มด้วยนายสมพงษ์ อมรวิวัฒน์ ผู้นำฝ่ายค้านในสภาผู้แทนราษฎร เป็นผู้นำการอภิปรายภาพรวมตามญัตติที่ยื่นอภิปรายไม่ไว้วางใจครั้งนี้ โดยอภิปรายนายรัฐมนตรีและรัฐมนตรีอีก 5 คน ซึ่งกล่าวหาว่า การบริหารราชการแผ่นดินไร้ประสิทธิภาพ ล้มเหลวในการแก้ปัญหาเศรษฐกิจและใช้อำนาจเอื้อประโยชน์ให้กับตนเองและพวกพ้อง โดยการอภิปรายถึงการบริหารราชการแผ่นดินของนายกรัฐมนตรีว่าบริหารราชการแผนดินโดยเน้นอารมณ์และความรู้สึกจึงไม่สามารถไว้วางใจให้บริหารประเทศได้อีกต่อไปด้าน พลเอก ประยุทธ์ จันทร์โอชา นายกรัฐมนตรี ชี้แจงว่า การเข้ามาทำหน้าที่นายกรัฐมนตรีของตนเองเป็นไปตามรัฐธรรมนูญและตามระบอบประชาธิปไตย ซึ่งอาจไม่ถูกใจใครทั้งหมด โดยเห็นว่าข้อมูลที่ผู้นำฝ่ายค้านในสภาผู้แทนราษฎรนำมาอภิปรายบางเรื่องไม่ใช่ข้อเท็จจริง ซึ่งยืนยันว่า ไม่เคยมีแนวคิดล้มล้างการปกครองในระบอบประชาธิปไตยอย่างที่กล่าวหา ซึ่งที่ผ่านมาการทำงานของตนเองแสดงถึงความจริงใจมาโดยตลอด รัฐบาลดำเนินการเพื่อประชาชนทุกกลุ่มอย่างเท่าเทียมกัน การแก้ปัญหาเศรษฐกิจและปัญหาต่างๆ ดำเนินการภายใต้หลักนิติธรรม